wickkiey/tamil-wikipedia-chunked huggingface dataset:
# சடாவோ (யானை)

## பின்னணி

சடாவோ என்பது ஆப்பிரிக்க யானையாகும். யானைகள் அதிகம் வசிக்கும் கொண்ட உலகின் மிகப்பெரிய வனவிலங்கு பூங்காவில் ஒன்றான சாவோ கிழக்கு தேசியப் பூங்காவில் வாழ்ந்தது. 1960 களின் பிற்பகுதியில் சடாவோ பிறந்தது என்றும் அது கொல்லப்பட்டபோது அதற்கு குறைந்தது 45 வயதாக இருந்திருக்கலாம் என்றும் கருதப்படுகிறது. அது இறக்கும் போது உலகின் மிகப்பெரிய யானைகளில் ஒன்றாக மதிப்பிடப்பட்டது. மேலும், கென்யாவின் மிகவும் பிரபலமான மற்றும் நன்கு அறியப்பட்ட யானைகளில் ஒன்றாக விவரிக்கப்பட்டது (அதாவது, கிட்டத்தட்ட தரையைத் தொடும் தந்தங்களைக் கொண்ட ஆண் யானைகள்). சடாவோவின் தந்தங்கள் 6.5 அடிகள் (2.0 மீ) நீளமானது. மேலும் கென்யாவில் வாழும் எஞ்சியிருக்கும் சில யானைகளில் மிகப்பெரிய யானையாகக் கணக்கிடப்பட்டது.  
யானை தந்தம் வேட்டையாடுவது ஆப்பிரிக்காவில் ஒரு பரவலான பிரச்சனை. 2013 ஆம் ஆண்டில், 20,000 க்கும் மேற்பட்ட ஆப்பிரிக்க யானைகள் தந்தத்திற்காக கொல்லப்பட்டன. ஆப்பிரிக்க யானைகளின் படுகொலை யானை தந்தத்தின் கருப்பு சந்தை மதிப்பால் இயக்கப்படுகிறது. யானை தந்தத்தின் சட்டவிரோத வர்த்தகம் முதன்மையாக ஆசியாவில் உள்ளது. அங்கு தந்தம் ஒரு கிலோவுக்கு பல ஆயிரம் டாலர்களுக்கு விற்கப்படுகிறது. சடாவோவின் தந்தங்கள் ஒவ்வொன்றும் 100 பவுண்டுகள் (45 கிலோ) எடையுள்ளதாக மதிப்பிடப்பட்டது. ஆப்பிரிக்காவில் கிளர்ச்சிகளுக்கு நிதியளிப்பதற்கான வழிகளைத் தேடும் ஒழுங்கமைக்கப்பட்ட குற்றங்கள் மற்றும் கிளர்ச்சிக் குழுக்களால் வேட்டையாடுதல் அதிகரிப்பு பெருமளவில் இயக்கப்படுகிறது.  
கறுப்பு சந்தையில் சடாவோவின் தந்தங்களின் பெரும் மதிப்பு காரணமாக, ஜூன் 2014 க்கு முந்தைய 18 மாதங்களுக்கு கென்யா வனவிலங்கு சேவை மற்றும் சாவோo அறக்கட்டளை மூலம் சடாவோ கிட்டத்தட்ட நிலையான கண்காணிப்பில் இருந்தது. இது பொதுவாக பூங்காவின் ஒரு சிறிய பகுதியில் தங்கியிருந்தது. ஆனால் வேட்டையாடுதல் அதிகமாக இருந்த பூங்காவின் பகுதிகளில் சுற்றித் திரிந்தது. இது ஒரு பெரிய 390-சதுர மைல் பரப்பளவு (1,000 கிமீ2) சுற்றித் திரிந்ததால் , அடர்ந்த காடுகள் காரணமாக கண்காணிப்பது கடினமாக இருந்தது. இது கிளர்ச்சிப் போராளிகளால் உந்தப்பட்ட வேட்டையாடும் முயற்சிகளை செயல்படுத்த உதவியது. கென்யா வனவிலங்கு செவையாலும், சாவோ அறக்கட்டளையாலும் வேட்டையாடுபவர்களை தடுக்க முடியவில்லை. சடாவோ கடைசியாக 19 மே 2014 அன்று உயிருடன் காணப்பட்டது.  
சுமார் 10 நாட்கள், சாவோ அறக்கட்டளையைச் சேர்ந்த *இரிச்சர்ட் மொல்லர்* மற்றும் கென்யா வனவிலங்கு சேவையும் சேர்ந்து சடாவோ இறந்துவிட்டதாக முடிவு செய்வதற்கு முன்பு சுமார் 10 நாட்கள் அதை தேடினர். 2 ஜூன் 2014 அன்று, சாவோ கிழக்கு தேசியப் பூங்காவின் எல்லைக்கு அருகிலுள்ள சதுப்பு நிலத்தில் ஒரு பெரிய யானை சடலம் கிடப்பதைக் கண்டனர். தந்தங்கள் துண்டிக்கப்பட்டு, முகம் மோசமாக சிதைக்கப்பட்டிருந்ததால், சடலத்தை அப்போது உறுதியாக அடையாளம் காண முடியவில்லை. 30 மே 2014 அன்று அதன் இடது புறத்தில் ஆழமாக வீசப்பட்ட நஞ்சு தடவப்பட்ட அம்புகளால் அது கொல்லப்பட்டிருந்தது.  
சடாவோ 13 ஜூன் 2014 அன்று இறந்துவிட்டதாக அதிகாரப்பூர்வமாக அறிவிக்கப்பட்டது.  
சட்டவிரோத தந்தங்கள் பொதுவாக வேட்டையாடப்பட்டு பயங்கரவாத அமைப்புகளால் நீண்ட காலமாக சீனாவிற்கு விற்கப்பட்டன. சீனா 31 டிசம்பர் 2017 வரை உலகிலேயே தந்தங்களுக்கு மிகப்பெரிய சந்தையாக இருந்தது. தற்போது அதன் எல்லைக்குள் யானை தந்தம் வர்த்தகம் தடைசெய்யப்பட்டுள்ளது.
# சடாவோ (யானை)

## கைதுகள்

20 ஜூன் 2014 அன்று, கென்யா வனவிலங்கு சேவைகள், சடாவோவைக் கொன்றதற்காக மூன்று சந்தேக நபர்களை வனப் பாதுகாவலர்கள் கைது செய்ததாக அறிவித்தது. கென்யா வனவிலங்கு சேவைகளின் செய்தித் தொடர்பாளர் பால் முயா, உளவுத்துறையின் அடிப்படையில் அவர்கள் கண்டுபிடிக்கப்பட்டதாகக் கூறினார்.
# சடாவோ (யானை)

## இதனையும் காண்க

- செசில்
- ஐசிலோ
# ஓல்மியம் ஈராண்டிமோணைடு

**ஓல்மியம் ஈராண்டிமோணைடு** (Holmium diantimonide) என்பது HoSb<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓல்மியத்தின் அறியப்பட்டுள்ள ஆண்டிமோனைடுகளில் இதுவும் ஒன்றாகும். 1000-1500 பாகை செல்சியசு என்ற ஒரு குறிப்பிட்ட வெப்பநிலையில் (30~65 கிலோபார்) அழுத்தத்தில் ஓல்மியமும் ஆண்டிமனியும் வினைபுரிந்தால் ஓல்மியம் ஈராண்டிமோனைடு உருவாகும். C222 என்ற இடக்குழுவில் அலகு செல் அளவுருக்கள் a=3.343 Å, b=5.790 Å, c=7.840 Å, Z=2 என்றும் உள்ளதாக எக்சுகதிர் விளிம்புவளைவு சோதனை காட்டுகிறது.  
HoSb<sub>2</sub> என்பது சில சேர்மங்களின் படிக அமைப்புக்கு ஒரு முன்மாதிரியாகும். HoSb<sub>2</sub> கட்டமைப்பைச் சேர்ந்த சேர்மங்களுக்கு LuSb<sub>2</sub>, YSb<sub>2</sub> போன்றவை எடுத்துக்காட்டுகளாகும்.
# சுங்கை பூலோ சிறைச்சாலை

**சுங்கை பூலோ சிறைச்சாலை** (ஆங்கிலம்: *Sungai Buloh Prison*; மலாய்: *Penjara Sungai Buloh*; சீனம்: 双溪毛糯监狱) என்பது மலேசியா, சிலாங்கூர், பெட்டாலிங் மாவட்டம், செலாயாங் நகராட்சியில் உள்ள ஒரு சிறைச்சாலை ஆகும். இது மலேசியாவின் மிகப்பெரிய சிறை வளாகமாகும். மலேசிய சிறைத் துறை; மற்றும் மலேசிய உள்துறை அமைச்சு; ஆகியவற்றால் இந்தச் சிறைச்சாலை நிர்வகிக்கப்படுகிறது.  
மலேசிய சிறைத் துறையில், இந்தச் சிறைச்சாலையே ஒருங்கிணைந்த மின்னணு பாதுகாப்பு அமைப்புடன் கூடிய முதல் சிறைச்சாலை ஆகும்.
# சுங்கை பூலோ சிறைச்சாலை

## பொது

சுங்கை பூலோ சிறை வளாகத்தில் முதன்மைச் சிறைச்சாலை, நிர்வாகத் தொகுதி, தளவாடங்களின் இருப்புத் தொகுதி, வாகன அலுவலகம், காவல் நிலையம், பணியாளர்கள் குடியிருப்பு, பல்நோக்கு மண்டபம், பணியாளர்களுக்கான ஓய்வு மையம், பணியாளர்களுக்கான தொழுகை வளாகம் மற்றும் விளையாட்டுப் பொழுதுபோக்கு மையங்கள் உள்ளன.  
சிறைச்சாலையில் 5 மாடிகள் உள்ளன. ஒவ்வொரு மாடியின் உயரம் 21.5 மீ (71 அடி). அவற்றுள் கைதிகள் தங்கும் 28 குடியிருப்புக் கட்டிடங்கள் உள்ளன. 2023-ஆம் ஆண்டு சுலை 22-ஆம் தேதி இந்தச் சிறைச்சாலை அதன் மறுசீரமைப்பைத் தொடங்கியது. 2024 ஆம் ஆண்டின் மத்தியில் அதன் மறுசீரமைப்பு முடிவடையும் என்று எதிர்பார்க்கப்படுகிறது.[1]  
இந்தச் சிறையில் தடுத்து வைக்கப்பட்டவர்களில் டத்தோ ஸ்ரீ அன்வர் இப்ராகீம், மலேசியா டுடே வலைப்பதிவின் ஆசிரியர் ராஜா பெட்ரா கமருதீன்; அல்தான்தூயா சாரிபூ கொலைத் தொடர்பில் அப்துல் ரசாக் பகிண்டா போன்றோர் மிக முக்கியமானவர்களாக அறியப்படுகிறார்கள்.
# அக்கீலியசு எண்

கொண்டு விளக்கும் படம்]]  
**அக்கீலியசு எண்** (*Achilles number*) என்பது ஒரு ஆற்றல்மிகு எண்ணாக, ஆனால் நிறைவெண்ணாக இல்லாததொரு எண்ணாகும். என்ற நேர்ம முழுஎண் ஆற்றல்மிகு எண் எனில், அதனை வகுக்கும் ஒவ்வொரு பகாஎண் *p* க்கும், *p*<sup>2</sup>ம் ஐ வகுக்கும். அதாவது ஒரு ஆற்றல்மிகு எண்ணில் அதன் ஒவ்வொரு பகா காரணியும் குறைந்தபட்சம் வர்க்கக்காரணியாக இருக்கும். ஒவ்வொரு அக்கீலியசு எண்ணும் ஒரு ஆற்றல்மிகு எண்ணாக இருக்கும்; ஆனால் ஒவ்வொரு ஆற்றல்மிகு எண்ணும் அக்கீலியசு எண்ணாக இருக்காது: , (, இரண்டும் '1' ஐ விடப் பெரிய நேர்ம முழுவெண்கள்) என்ற வடிவில் எழுதமுடியாதவை மட்டுமே அவ்வாறமைய முடியும்.  
என்றி போத்தோம்லேய் என்ற கணிதவியலாளர், இவ்வெண்களுக்கு திரோஜன் சண்டையின் பெருநாயகனான ஆற்றல்மிக்க, ஆனால் குறையுள்ள அக்கீலியசின் பெயரை இவ்வெண்களுக்கு வைத்தார். அக்கீலியசு எண்களில் ஆய்லரின் டோஷண்ட் சார்புகளும் அக்கீலியசு எண்களாக இருப்பவை "வலுமிகு அக்கீலியசு எண்கள்" (*Strong Achilles numbers*) எனப்படும். அத்தகைய எண்களில் மிகச்சிறியவை: 500, 864.
# அக்கீலியசு எண்

## அக்கீலியசு எண்களின் தொடர்வரிசை

எனில், என்பது ஆற்றல்மிகு எண்களாகும். இதனோடு ஆகவும் இருந்தால் ஒரு அக்கீலியசின் எண்ணாகவும் இருக்கும்.  
5000 வரையிலான அக்கீலியசு எண்கள்:
:72, 108, 200, 288, 392, 432, 500, 648, 675, 800, 864, 968, 972, 1125, 1152, 1323, 1352, 1372, 1568, 1800, 1944, 2000, 2312, 2592, 2700, 2888, 3087, 3200, 3267, 3456, 3528, 3872, 3888, 4000, 4232, 4500, 4563, 4608, 5000 .  
அடுத்தடுத்த எண்களாகமையும் அக்கீலியசு எண்களின் சோடிகள்:  
: 5425069447 = 7<sup>3</sup> &times; 41<sup>2</sup> &times; 97<sup>2</sup>
: 5425069448 = 2<sup>3</sup> &times; 26041<sup>2</sup>
# அக்கீலியசு எண்

## எடுத்துக்காட்டுகள்

- 108 ஒரு அக்கீலியசு எண்.  
:விளக்கம்:
:இதன் பகாஎண் காரணியாக்கம்: 2<sup>2</sup>&nbsp;·&nbsp;3<sup>3</sup>
:இதன் பகாகாரணிகள்: 2, 3.
:2<sup>2</sup> = 4, 3<sup>2</sup> = 9 இரண்டும் 108 இன் வகுஎண்கள். எனவே 108 ஒரு ஆற்றல்மிகு எண்.
:மேலும் 108 ஐ , (, இரண்டும் '1' ஐ விடப்பெரிய நேர்ம எண்கள்) என்ற வடிவில் எழுத இயலாது.
:எனவே 108, ஆனது ஆற்றல்மிகு எண்ணாகவும் அக்கீலியசு எண்ணாகவும் உள்ளது.  
- 360 ஒரு அக்கீலியசு எண்ணல்ல.  
:விளக்கம்:
:360 இன் ஒரு வகுஎண் 5. மேலும், 5<sup>2</sup> = 25 உம் 360 இன் அதன் வகு எண்ணில்லை. எனவே 360 ஆற்றல்மிகு எண்ணில்லை.
:எனவே 360 ஆற்றல்மிகு எண்ணாக இல்லாததால், அக்கீலியசு எண்ணுமில்லை.  
- 784 அக்கீலியசு எண்ணல்ல.  
:விளக்கம்:
: 2, 7 ஆகிய இரண்டும் 784 இன் பகாக் காரணிகள்; அத்தோடு 2<sup>2</sup> = 4, 7<sup>2</sup> = 49 இரண்டுமே அதன் காரணிகளாகும். எனவே 784 ஒரு ஆற்றல்மிகு எண்.
:ஆனால் 784 ஐ,
:<math>784=2^4 \cdot 7^2 = (2^2)^2 \cdot 7^2 = (2^2 \cdot 7)^2 = 28^2. \, </math> என்ற வடிவிலும் எழுதமுடிகிறது. எனவே அது அக்கீலியசு எண்ணாக இருக்க முடியாது.  
- 500 என்பது ஒரு வலுமிகு அக்கீலியசு எண்ணாகும்.  
:விளக்கம்:
:500 = 2<sup>2</sup> &times; 5<sup>3</sup> = 5<sup>5</sup>; இது ஒரு அக்கீலியசு எண்.
:மேலும் அதன் ஆய்லரின் டோஷண்ட் சார்பலன் 200 = 2<sup>3</sup> &times; 5<sup>2</sup> என்பதும் ஒரு அக்கீலியசின் எண்ணாகவுள்ளதால், 500, ஒரு வலுமிகு அக்கீலியசு எண்ணாகும்.
# ஆஃபினியம் பாசுபைடு

**ஆஃபினியம் பாசுபைடு** (*Hafnium phosphide*) என்பது HfP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆஃபினியமும் பாசுபரசும் சேர்ந்து இச்சேர்மம் உருவாகிறது.
# ஆஃபினியம் பாசுபைடு

## தயாரிப்பு

வெற்றிடத்தில் உயர் வெப்பநிலையில் மூடி முத்திரையிடப்பட்ட குவார்ட்சு குழாயில் ஆஃபினியம் தூளையும் சிவப்பு பாசுபரசையும் ஒன்றாகச் சேற்த்து சூடாக்குவதன் மூலம் ஆஃபினியம் பாசுபைடு சேர்மத்தை உருவாக்கலாம்.  
:4Hf + P<sub>4</sub> -> 4HfP
# ஆஃபினியம் பாசுபைடு

## பயன்கள்

ஆஃபினியம் பாசுபைடு அதிக ஆற்றல், உயர் அதிர்வெண் பயன்பாடுகள் மற்றும் சீரொளி டையோட்களில் பயன்படுத்தப்படும் ஒரு குறைக்கடத்தி ஆகும்.  
சிலிக்கா-ஆதரவுடன் (HfP/SiO2) ஆஃபினியம் பாசுபைடு ஒரு திண்ம அமில வினையூக்கியாக சைலனில் இருந்து பர்பரால் உற்பத்திக்கு பயன்படுத்தப்படுகிறது.
# 1981 இந்திய மக்கள்தொகைக் கணக்கெடுப்பு

**1981 இந்திய மக்கள் தொகைக் கணக்கெடுப்பு**, 1872 முதல் ஒவ்வொரு தசாப்தத்திலும் இந்தியாவில் நடத்தப்படும் மக்கள் தொகைக் கணக்கெடுப்பின் வரிசையில் 12 வது ஆகும். இந்தியாவின் மக்கள் தொகை 685,184,692 பேர் எனக் கணக்கிடப்பட்டது.
# 1981 இந்திய மக்கள்தொகைக் கணக்கெடுப்பு

## மாநில வாரியாக மக்கள்தொகை

**1981இல் இந்திய மாநிலங்கள் மற்றும் ஒன்றியப் பகுதிகளின் மக்கள் தொகை**  
| மாநிலம்/ஒன்றியப் பகுதி | மக்கள் தொகை |  |
| --- | --- | --- |
| ஆந்திரப் பிரதேசம் | 53,549,673 |  |
| அசாம் | 19,896,843 |  |
| பீகார் | 69,914,734 |  |
| குசராத்து | 34,085,799 |  |
| அரியானா | 12,922,618 |  |
| இமாச்சலப் பிரதேசம் | 4,280,818 |  |
| சம்மு காசுமீர் | 5,987,389 |  |
| கருநாடகம் | 37,135,714 |  |
| கேரளம் | 25,453,680 |  |
| மத்தியப் பிரதேசம் | 52,178,844 |  |
| மகாராட்டிரம் | 62,784,171 |  |
| மணிப்பூர் | 1,420,953 |  |
| மேகாலயா | 1,335,819 |  |
| நாகாலாந்து | 774,930 |  |
| ஒரிசா | 26,370,271 |  |
| பஞ்சாப் | 16,788,915 |  |
| இராசத்தான் | 34,261862 |  |
| சிக்கிம் | 316,385 |  |
| தமிழ் நாடு | 48,408,077 |  |
| திரிபுரா | 2,053,058 |  |
| உத்தரப் பிரதேசம் | 110,862,013 |  |
| மேற்கு வங்காளம் | 54,580,647 |  |
| அந்தமான் நிக்கோபார் தீவுகள் (ஒன்றியப் பகுதி) | 188,741 |  |
| அருணாசலப் பிரதேசம் (ஒன்றியப் பகுதி) | 631,839 |  |
| சண்டிகர் (ஒன்றியப் பகுதி) | 451,610 |  |
| தாத்ரா மற்றும் நாகர் அவேலி (ஒன்றியப் பகுதி) | 103,676 |  |
| தில்லி (ஒன்றியப் பகுதி) | 6,220,406 |  |
| கோவா, தாமன் மற்றும் தியூ (ஒன்றியப் பகுதி) | 1,086,730 |  |
| இலட்சத்தீவுகள் (ஒன்றியப் பகுதி) | 40,249 |  |
| மிசோரம் (ஒன்றியப் பகுதி) | 493,757 |  |
| பாண்டிச்சேரி (ஒன்றியப் பகுதி) | 604,471 | } |
# 1981 இந்திய மக்கள்தொகைக் கணக்கெடுப்பு

## மதப் புள்ளிவிவரங்கள்

; இந்தியாவில் உள்ள முக்கிய மதக் குழுக்களுக்கான மக்கள் தொகை தரவுகள் (1981)  
| 82.64% |
| --- |
# வார்ப்புரு:Table alignment/tables.css
.col58right td:nth-child(58),
.col59right td:nth-child(59),
.col60right td:nth-child(60),
.col61right td:nth-child(61),
.col62right td:nth-child(62),
.col63right td:nth-child(63),
.col64right td:nth-child(64),
.col65right td:nth-child(65),
.col66right td:nth-child(66),
.col67right td:nth-child(67),
.col68right td:nth-child(68),
.col69right td:nth-child(69),
.col70right td:nth-child(70),
.col71right td:nth-child(71),
.col72right td:nth-child(72),
.col73right td:nth-child(73),
.col74right td:nth-child(74),
.col75right td:nth-child(75),
.col76right td:nth-child(76),
.col77right td:nth-child(77),
.col78right td:nth-child(78),
.col79right td:nth-child(79),
.col80right td:nth-child(80),
.col81right td:nth-child(81),
.col82right td:nth-child(82),
.col83right td:nth-child(83),
.col84right td:nth-child(84),
.col85right td:nth-child(85),
.col86right td:nth-child(86),
.col87right td:nth-child(87),
.col88right td:nth-child(88),
.col89right td:nth-child(89),
.col90right td:nth-child(90),
.col91right td:nth-child(91),
.col92right td:nth-child(92),
.col93right td:nth-child(93),
.col94right td:nth-child(94),
.col95right td:nth-child(95),
.col96right td:nth-child(96),
.col97right td:nth-child(97),
.col98right td:nth-child(98),
.col99right td:nth-child(99) { text-align:; }
# என்றி கர்னி பள்ளி

**என்றி கர்னி பள்ளிகள்** (ஆங்கிலம்: *Henry Gurney Schools*; மலாய்: *Sekolah Henry Gurney*) என்பது மலேசியாவில் இளம் குற்றவாளிகளின் ஒழுக்கத்தை மேம்படுத்துவதற்காக நிறுவப்பட்ட சீர்த்திருத்தப் பள்ளிகள் ஆகும். மலேசியாவில் ஐந்து இடங்களில் இந்தப் பள்ளிகள் (மையங்கள்) உள்ளன.  
இந்த மையங்கள் சிறார் நீதிமன்றங்கள் சட்டம் 1947 [சட்டம் 90] (*Juvenile Courts Act 1947 [Act 90]*) கீழ் 1949-இல் நிறுவப்பட்டன. 15 மே 1950-க்கு முன்னர், இந்தப் பள்ளிகள் உயர் ஒழுக்கப் பள்ளிகள் என்று அழைக்கப்பட்டன.  
ஆனால், இறுதியில் கம்யூனிச ஆதரவாளர்களால் 1951-ஆம் ஆண்டு பிரேசர் மலையில் சுட்டுக் கொல்லப்பட்டார். சர் என்றி கர்னியின் கல்லறை கோலாலம்பூர் செராஸ் சாலையில் உள்ளது.
# என்றி கர்னி பள்ளி

### என்றி கர்னி பள்ளிகள்

- என்றி கர்னி பள்ளி, **பத்து காஜா**, பேராக் (பெண்களுக்கான பள்ளி)
- என்றி கர்னி பள்ளி, **தெலுக் மாஸ்**, மலாக்கா (இணை கல்வி)
- என்றி கர்னி பள்ளி, **கோத்தா கினபாலு**, சபா (பெண்களுக்கான பள்ளி)
- என்றி கர்னி பள்ளி புஞ்சாக் போர்னியோ, **கூச்சிங்**, சரவாக் (ஆண்களுக்கான பள்ளி)
- என்றி கர்னி பள்ளி, **கெனிங்காவு**, சபா (ஆண்களுக்கான பள்ளி)
# என்றி கர்னி பள்ளி

## திட்டங்கள்

இந்த மையங்களில் மறுவாழ்வுத் திட்டங்கள் நான்கு நிலைகளாகப் பிரிக்கப்பட்டுள்ளன:  
- **அறிமுகத் திட்டம்**
- புத்தொளி பயிற்சி
- நோக்குநிலை
- மதிப்பீடு
- **சுய ஆளுமைத் திட்டம்**
- ஆன்மீகத் தொகுதி
- கல்வித் தொகுதி
- ஆலோசனை தொகுதி
- விளையாட்டு மற்றும் பொழுதுபோக்கு தொகுதி
- **தொழில் பயிற்சி**
- தையல்
- கைவினை
- பத்தீக் துணி நெய்தல்
- சமையல்
- வெளியாவதற்கு முன்னர் தயார்படுத்துதல்
# தேசிய கங்கை நதி வடிநில ஆணையம்

**தேசிய கங்கை நதி வடிநில ஆணையம்** (*National Ganga River Basin Authority*) என்பது இந்திய ஜல் சக்தி அமைச்சகத்தின் கீழ் செயல்படும் கங்கை நதிக்கான நிதி, திட்டமிடல், செயல்படுத்தல், கண்காணிப்பு மற்றும் ஒருங்கிணைப்பு அதிகாரத்தைப் பெற்ற ஆணையமாகும். கங்கைக்கு நீர் வழங்கும் வடிநிலத்தை மாசுபாடு அல்லது அதிகப்படியான பயன்பாட்டிலிருந்து பாதுகாப்பதே இந்த அமைப்பின் நோக்கம் ஆகும். சூலை 2014 இல், இந்த அமைப்பானது சுற்றுச்சூழல் மற்றும் வனத்துறை அமைச்சகத்திலிருந்து நீர்வள ஆதாரங்கள், நதிகள் மேம்பாடு மற்றும் கங்கை புத்துயிரூட்டல் அமைச்சகத்திற்கு மாற்றப்பட்டது, முன்பு இது நீர்வள அமைச்சகமாக இருந்தது.  
மத்திய அரசு 20 செப்டம்பர் 2016 அன்று வெளியிட்ட அறிவிப்பில், தற்போதுள்ள அமைப்பிற்குப் பதிலாக "கங்கை நதிக்கான தேசியக் குழு (புத்துணர்வு, பாதுகாப்பு மற்றும் மேலாண்மை)" என்ற புதிய அமைப்பை உருவாக்க கங்கை நதி (புத்துயிரூட்டல், பாதுகாப்பு மற்றும் நிர்வாகம்) அதிகாரிகள் ஆணை 2016-இன் கீழ் முடிவு செய்துள்ளது. தற்போதுள்ள தேசிய கங்கை நதி வடிநில ஆணையத்திற்கு பதிலாக, கங்கை நதிப் படுகை தூய்மைப்படுத்துதல் மற்றும் மாசு தடுப்பு மேற்பார்வைக்கு இந்த புதிய அமைப்பு செயல்படும்.
# தேசிய கங்கை நதி வடிநில ஆணையம்

## நிறுவப்பட்டது தொடர்பான விவரம்

இது 20 பிப்ரவரி 2009 அன்று இந்திய அரசால் சுற்றுச்சூழல் பாதுகாப்புச் சட்டம், 1986 இன் பிரிவு 3 (3) இன் கீழ் நிறுவப்பட்டது, இது கங்கையை இந்தியாவின் "தேசிய நதியாக" அறிவித்தது.
# தேசிய கங்கை நதி வடிநில ஆணையம்

## கண்ணோட்டம்

பிரதம மந்திரி ,இந்த அமைப்பின் தலைவராக உள்ளார். மற்ற உறுப்பினர்களில் கங்கை நதியோடு தொடர்புள்ள அமைச்சகங்களின் அமைச்சரவை அமைச்சர்கள் மற்றும் கங்கை நதி பாயும் மாநிலங்களின் முதலமைச்சர்கள் அடங்குவர். கங்கை நதி பாயும் மாநிலங்களான உத்தராகண்ட், உத்தரப்பிரதேசம், பீகார், ஜார்க்கண்ட், மேற்கு வங்கம் போன்ற மாநிலங்களைச் சேர்ந்த முதலமைச்சர்கள் உறுப்பினர்களாக உள்ளனர்.  
தேசிய கங்கை நதி வடிநில ஆணையத்தின் முதல் கூட்டம் அக்டோபர் 5,2009 அன்று நடைபெற்றது.  
2010 ஆம் ஆண்டு இந்திய மத்திய பட்ஜெட்டில், தேசிய கங்கை நதி வடிநில ஆணையத்திற்கான ஒதுக்கீடு 500 கோடி ரூபாயாக இரட்டிப்பாகியது.
# தேசிய கங்கை நதி வடிநில ஆணையம்

## அமைப்பின் உறுப்பினர்கள்

இந்த அமைப்பில் மொத்தம் 23 உறுப்பினர்கள் உள்ளனர். 23 பேரில் 14 பேர் அரசு துறைகளைச் சேர்ந்தவர்கள், மீதமுள்ள 9 பேர் தன்னார்வ தொண்டு நிறுவனங்களைச் சேர்ந்தவர்கள்.
# தேசிய கங்கை நதி வடிநில ஆணையம்

## அமைப்பின் உறுப்பினர்கள்

### குழுவின் அரசு உறுப்பினர்கள்

அரசாங்கத் துறையைச் சேர்ந்த உறுப்பினர்கள் பின்வருமாறு:  
1. இந்தியப் பிரதமர், தலைவர்
1. சுற்றுச்சூழல் மற்றும் வனங்கள் துறை அமைச்சர் (ஒன்றிய அமைச்சர்)
1. இந்தியாவின் நிதியமைச்சர்
1. நகர்ப்புற வளர்ச்சித்துறை அமைச்சர்
1. நீர் வள அமைச்சர்
1. மின்சக்தித்துறை அமைச்சர்
1. அறிவியல் மற்றும் தொழில்நுட்பத்துறை அமைச்சர்
1. உத்தராகண்ட் முதலமைச்சர்
1. உத்தரப் பிரதேச முதலமைச்சர்
1. பீகார் முதலமைச்சர்
1. ஜார்கண்ட் முதலமைச்சர்
1. மேற்கு வங்காளத்தின் முதலமைச்சர்
1. சுற்றுச்சூழல் மற்றும் வனங்கள் துறை மாநில அமைச்சர்
1. சுற்றுச்சூழல் மற்றும் வனங்கள் அமைச்சகம், செயலாளர்
# தேசிய கங்கை நதி வடிநில ஆணையம்

## அமைப்பின் உறுப்பினர்கள்

### குழுவின் நிபுணர் உறுப்பினர்கள்

தன்னார்வ தொண்டு நிறுவனங்களைச் சேர்ந்த உறுப்பினர்கள் பின்வருமாறு:  
- ஓய்வு பெற்ற நீதிபதி. கிரிதர் மால்வியா, புரவலர், கங்கா மகாசபா, வாரணாசி.
- சிறீ மோகன் சிங் ராவத் காவ்ன்வாசி, மேனாள் அமைச்சர், உத்தராகண்டம்.
- சிறீ எம். ஏ. சிட்லே, மகாராட்டிரம்.
- முனைவர். புரே லால், இ. ஆ. ப. (ஓய்வு), தில்லி
- சிறீ என். விட்டல், சென்னை
# சாவோ அறக்கட்டளை

**சாவோ அறக்கட்டளை** (*Tsavo Trust*) என்பது ஒரு இலாப நோக்கற்ற வனவிலங்கு பாதுகாப்பு அமைப்பாகும். இது சாவோ கிழக்கு தேசியப் பூங்கா, சாவோ மேற்கு தேசியப் பூங்கா மற்றும் கென்யாவில் உள்ள சையுலி மலை தேசியப் பூங்கா ஆகியவற்றை உள்ளடக்கியது. இந்த அறக்கட்டளை நிசியோகி வா மக்காவு மற்றும் புஷ் பைலட் ரிச்சர்ட் மொல்லர் ஆகியோரால் நிறுவப்பட்டது. அறக்கட்டளையின் ஆரம்ப நோக்கம் வனவிலங்குகளின் பாதுகாப்பு, குறிப்பாக ஆப்பிரிக்க யானைகள் மற்றும் தந்த வர்த்தகத்தைக் குறைப்பதாகும். ஜூன் 2014 இல், சாவோ அறக்கட்டளையானது கென்யாவின் சின்னமும் மற்றும் மிகவும் பிரபலமான யானையுமான சடாவோவின் தந்தத்தை வேட்டையாடுபவர்களால் நஞ்சு கலந்தஅம்பினால் கொல்லப்பட்டதை அறிவித்தபோது சர்வதேச கவனத்திற்கு வந்தது.  
சாவோ சுற்றுச்சூழல் அமைப்பு கொண்டது அல்லது தெற்கு கென்யாவில் வறண்ட மற்றும் அரை வறண்ட நிலமாகும். இந்த பிராந்தியத்தில் உள்ள தேசியப் பூங்காக்கள் கென்யா வனவிலங்கு சேவையால் நிர்வகிக்கப்படுகின்றன. பூங்காக்களைச் சுற்றி, ஆனால் சாவோ சுற்றுச்சூழல் அமைப்பிற்குள், பல சிறிய நகரங்கள், கிராமங்கள் மற்றும் கால்நடை வளர்ப்புப் பண்ணைகள் உள்ளன. கென்யாவில் உள்ள ஆப்பிரிக்க யானைகளின் மிக அதிகள அளவிலான எண்னிக்கை இந்த அமைப்பில் உள்ளது. இது 2021 இல் 14,964 ஆக இருந்தது.  
சாவோ சுற்றுச்சூழல் அமைப்பில், பிராந்தியத்தில் உள்ள மக்களிடையே அதிக வறுமை விகிதம், கல்வி மற்றும் சுகாதாரத்திற்கான மோசமான அணுகல், வாழ்விடத்தின் சீரழிவு, வளங்கள் மீதான இன மோதல், வனவிலங்கு இழப்பு மற்றும் நிதி பற்றாக்குறை இந்த சிக்கல்களைச் சமாளிக்க தொழில்நுட்ப ஆதாரங்கள் போன்ற பல முக்கியமான சிக்கல்கள் உள்ளன . இந்த சூழலில், பல்லுயிரியலைப் பாதுகாப்பது மற்றும் பெரிய சாவோ சுற்றுச்சூழல் அமைப்பில் உள்ள சமூகங்களுக்கு அதிகாரம் அளிப்பதும் சாவோ அறக்கட்டளையின் நோக்கமாகும். கென்யா வனவிலங்கு சேவையின் முக்கிய பங்காளியாக இருந்து, வான்வழி மற்றும் தரை பல்லுயிர் கண்காணிப்பு, வேட்டையாடுதல் மற்றும் பாதுகாப்பு நடவடிக்கைகளுக்கு ஆதரவை வழங்குதல் போன்ற பணிகளை சாவோ அறக்கட்டளை செய்கிறது. அறக்கட்டளையானது சுற்றுச்சூழல் அமைப்பில் சமூகப் பாதுகாப்புகளை நிறுவுவதற்கு முன்னோடியாக உள்ளது. இது மிகவும் தேவையான சமூக மேம்பாட்டு நன்மைகளை வழங்குகிறது. இதனால் வனவிலங்குகளுக்கான வாழ்விடத்தை அதிகரிக்கிறது.
# 2024 இஸ்ரேல் மீது ஈரான் தாக்குதல்கள்

**அமெரிக்க அறிக்கை**
- குறைந்தது ஒன்பது ஈரானிய ஏவுகணைகள் நெவாடிம், ரமோன் வான்படைத் தளங்களை தாக்கி, சிறிய சேதத்தை ஏற்படுத்தின. 31 பேர் சிறு காயங்கள் அல்லது பதட்டத்திற்காக சிகிச்சை பெற்றனர்.
}}  
13 ஏப்ரல் 2024 அன்று ஈரானிய இராணுவத்தின் ஒரு கிளையான இஸ்லாமிய புரட்சிகர காவலர் படை ஈராக்கில் உள்ள இஸ்லாமிய எதிர்ப்பு, லெபனான் குழுவான ஹிஸ்புல்லா, யெமன் ஹூத்திகள் ஆகியவற்றின் ஒத்துழைப்புடன் ஆளில்லாத வானூர்திகள், சீர்வேக ஏவுகணைகள், தொலைதூர ஏவுகணைகள் என்பவற்றின் மூலம் இஸ்ரேலுக்கு எதிராக பதிலடி தாக்குதல்களை நடத்தினர். இந்த தாக்குதலுக்கு *Operation True Promise* என ஈரான் பெயரிட்டது. ஏப்ரல் 1 அன்று டமாஸ்கஸில் உள்ள ஈரானிய தூதரகம் மீது இஸ்ரேல் குண்டுவீசி தாக்குதல் நடத்தியதற்கு பதிலடியாக இத்தாக்குதல் அமைந்ததாக ஈரான் கூறியது. அத்தாக்குதலில் இரண்டு ஈரானிய ஜெனரல் தர படையதிகாரிகள் கொல்லப்பட்டனர். இந்த தாக்குதல் இசுரேல்-ஹமாஸ் போரின் பக்க விளைவாகப் பார்க்கப்பட்டது. மேலும், இஸ்ரேல் மீதான மறைமுக மோதலில் இருந்து ஈரானின் முதல் நேரடி தாக்குதலாக இது அமைந்தது.
# 1971 இந்திய மக்கள்தொகைக் கணக்கெடுப்பு

**1971 இந்திய மக்கள் தொகைக் கணக்கெடுப்பு**, 1872 முதல் ஒவ்வொரு தசாப்தத்திலும் இந்தியாவில் நடத்தப்படும் மக்கள் தொகைக் கணக்கெடுப்பின் வரிசையில் 11 வது ஆகும்.  
இந்தியாவின் மக்கள் தொகை 547,949,809 மக்களாக கணக்கிடப்பட்டது.
# 1971 இந்திய மக்கள்தொகைக் கணக்கெடுப்பு

## மாநில வாரியாக மக்கள் தொகை

**1971இல் இந்திய மாநிலங்கள் மற்றும் ஒன்றியப் பகுதிகளின் மக்கள் தொகை**  
| மாநிலம்/ஒன்றியப் பகுதி | மக்கள் தொகை |  |
| --- | --- | --- |
| ஆந்திரப் பிரதேசம் | 43,500,000 |  |
| அசாம் | 14,900,000 |  |
| பீகார் | 56,300,000 |  |
| குசராத்து | 26,600,000 |  |
| அரியானா | 10,030,000 |  |
| இமாச்சலப் பிரதேசம் | 3,460,000 |  |
| சம்மு காசுமீர் | 4,610,000 |  |
| கேரளம் | 21,300,000 |  |
| மத்தியப் பிரதேசம் | 41,640,000 |  |
| மகாராட்டிரம் | 50,400,000 |  |
| மணிப்பூர் | 1,070,000 |  |
| மைசூர் | 29,290,000 |  |
| நாகாலாந்து | 516,449 |  |
| ஒரிசா | 21,940,000 |  |
| பஞ்சாப் | 13,510,000 |  |
| இராசத்தான் | 25,700,000 |  |
| தமிழ் நாடு | 41,190,000 |  |
| திரிபுரா | 1,550,000 |  |
| உத்தரப் பிரதேசம் | 88,340,000 |  |
| மேற்கு வங்காளம் | 44,310,000 |  |
| அந்தமான் நிக்கோபார் தீவுகள் | 115,133 |  |
| அருணாசலப் பிரதேசம் | 465, 511 |  |
| சண்டிகர் | 257,251 |  |
| தாத்ரா மற்றும் நாகர் அவேலி | 74,170 |  |
| தில்லி | 4,060,000 |  |
| கோவா, தாமன் மற்றும் தியூ | 857,771 |  |
| இலட்சத்தீவுகள் | 31,810 |  |
| பாண்டிச்சேரி | 471,707 | } |
# 1971 இந்திய மக்கள்தொகைக் கணக்கெடுப்பு

## தகவல்

அட்டவணையில் 35 கேள்விகள் இருந்தன.
# என்றி கர்னி

**சர் என்றி கர்னி** அல்லது **சர் என்றி லோவல் கோல்ட்சுவொர்த்தி கர்னி** (மலாய்; ஆங்கிலம்: *Sir Henry Lovell Goldsworthy Gurney*; சீனம்: 亨利·葛尼) (27 சூன் 1898 - 6 அக்டோபர் 1951) என்பவர் பிரித்தானியப் பேரரசில் முழுவதும் பல்வேறு பதவிகளில் பணியாற்றிய பிரித்தானிய காலனித்துவ நிர்வாகி ஆவார்.  
மலாயாவின் கூட்டமைப்பில் உயர் ஆணையராகப் பணியாற்றிய போது, மலாயா அவசரகாலத்தின் போது பொதுவுடைமைக் கிளர்ச்சியாளர்களால் கொல்லப்பட்டார்.  
என்றி கர்னி, மலாயாவில் பொதுவுடைமைச் சித்தாந்தங்களையும் தீவிரவாதத்தையும் முறியடித்த பிரித்தானிய ஆணையர் என அறியப்படுகிறார்.. அவர் மலாயாவில் பல சீர்திருத்தங்களைக் கொண்டு வந்தவர். மலாயாவில் பொதுவுடைமை ஆதரவாளர்களை அழித்தே தீருவேன் என்று உறுதிபூண்டு போராடியவர் என்றும் அறியப்படுகிறார்.
# என்றி கர்னி

## பொது

அக்டோபர் 1, 1948-இல், மலாயாவின் உயர் ஆணையராக நியமிக்கப்பட்டார். மலாயா அவசரகாலம் தொடங்கிய நேரத்தில்தான் என்றி கர்னி தன் பதவியை ஏற்றுக்கொண்டார். அடுத்த மூன்று ஆண்டுகளில் அவர் மலாயாவில் பிரித்தானியக் கொள்கையின் தலைமை நிர்வாகியாகப் பணியாற்றினார்.
# என்றி கர்னி

## பொது

### படுகொலை

1951-ஆம் ஆண்டு அக்டோபர் 6-ஆம் தேதி, மலாயா பொதுவுடைமை கட்சியைச் சேர்ந்த பொதுவுடைமை கிளர்ச்சியாளர்களின் பதுங்கு தாக்குதலில் என்றி கர்னி கொல்லப்பட்டார். அந்த நேரத்தில் அவர் பிரேசர் மலைக்கு அருகே உள்ள கோலா குபு பாரு சாலை, 90.4-ஆவது கி.மீட்டரில் இருந்த ஓய்வு விடுதிக்குச் சென்று கொண்டிருந்தார்.  
மலாயா பொதுவுடைமை கட்சியின் தலைவர் சின் பெங்கின் கூற்றுப்படி, "பதுங்கியிருந்து தாக்குவது வழக்கமான ஒன்று; அது தற்செயலாக நடந்த ஒரு கொலை நடவடிக்கை; இறந்தவர்களில் மலாயாவின் உயர் ஆணையரும் ஒருவராக இருந்தார் என்பதை செய்தி அறிக்கைகளின் மூலமாகத்தான் மலாயா பொதுவுடைமை கட்சியினரும் அறிந்து கொண்டனர்" என அவர் கூறினார்.
# என்றி கர்னி

## பொது

### என்றி கர்னியின் கல்லறை

கர்னியின் இறுதிச் சடங்குகள் 8 அக்டோபர் 1951 அன்று நடந்தது. அவர் கோலாலம்பூர் செராஸ் சாலையில் உள்ள செராஸ் போர் கல்லறையில் அடக்கம் செய்யப்பட்டார். இறுதி ஊர்வலத்தில் ஆயிரக்கணக்கான மக்கள் கலந்து கொண்டனர்.
என்றி கர்னியின் கல்லறை செராஸ் போர் கல்லறையில் இன்னும் உள்ளது.  
மலாக்கா. சிரம்பான், கோலாலம்பூர் மற்றும் சிங்கப்பூர் ஆகிய நகரங்களில் உள்ள கர்னி சாலைகள் எனும் அவரின் பெயரால் அழைக்கப்படுகின்றன. பேராக்கில் உள்ள பெக்கான் குர்னி என்ற நகரமும் அவரின் பெயரால் அழைக்கப்படுகிறது. அத்துடன் பினாங்கில் உள்ள பிரபலமான கர்னி டிரைவ் எனும் சுற்றுவட்டம்; மற்றும் மலாக்கா தெலுக் மாஸ் நகரில் உள்ள என்றி கர்னி பள்ளியும் அவரின் பெயரால் பெயரிடப்பட்டுள்ளன.
# 2024 ஈரான் மீது இஸ்ரேலிய தாக்குதல்கள்

19 ஏப்ரல் 2024 அன்று இசுரேலிய வான்படை ஈரானுக்குள் இருக்கும் வான் பாதுகாப்பு வசதியை குறிவைத்து வான்வழித் தாக்குதல்களை நடத்தியது. மட்டுப்படுத்தப்பட்ட வான்வழித் தாக்குதல்கள் மத்திய ஈரானில் உள்ள இசுபகானுக்கு அருகிலுள்ள ஒரு விமானத் தளத்தில் உள்ள வான் பாதுகாப்பு ரேடார் தளத்தை குறிவைத்தன. செயற்கைக்கோள் படங்கள்அடிப்படையில் நில வான் ஏவுகணைத் தொகுதி சேதமடைந்ததாக அல்லது அழிக்கப்பட்டதாக தெரிவிக்கின்றன.
# தொலைதூர ஏவுகணை

பிரதி]]
ஒரு **தொலைதூர ஏவுகணை** என்பது ஒரு வகை ஏவுகணை ஆகும். இது ஒரு இலக்கை நோக்கி வெடியுளையினைச் செலுத்த எறிகணை இயக்கத்தைப் பயன்படுத்துகிறது. குறுகிய தூர ஏவுகணைகள் பொதுவாக பூமியின் வளிமண்டலத்தில் இருக்கும். அதே சமயம் மிகப் பெரிய ஏவுகணைகள் வெளி-வளிமண்டலத்தில் இருக்கும். மிகப்பெரிய தொலைதூர ஏவுகணைகள் முழு சுற்றுப்பாதையில் பறக்கும் திறன் கொண்டவை. இந்த ஆயுதங்கள் சீர்வேக ஏவுகணைகளில் இருந்து வேறுபட்ட வகையைச் சேர்ந்தவை, அவை காற்றியக்கவியல் மூலம் இயக்கப்பட்டு வழிநடத்தப்பட்டு வளிமண்டலத்தில் கட்டுப்படுத்தப்படுகின்றன.
# தொலைதூர ஏவுகணை

## வரலாறு

ஒரு நவீன, முன்னோடி தொலைதூர ஏவுகணை ஏ-4 ஆகும். இது 1930 கள் மற்றும் 1940 களில் வெர்னர் வான் பிரவுனின் வழிகாட்டுதலின் கீழ் நாட்சி ஜெர்மனியால் உருவாக்கப்பட்ட வி-2 என பொதுவாக அறியப்பட்டது. வி-2 இன் முதல் வெற்றிகரமான ஏவுதல் அக்டோபர் 3, 1942 இல் இடம்பெற்றது. செப்டம்பர் 6, 1944 இல் பாரிசுக்கு எதிராக அது செயல்படத் தொடங்கியது. அதைத் தொடர்ந்து இரண்டு நாட்களுக்குப் பிறகு லண்டன் மீது தாக்குதல் நடத்த பயன்படுத்தப்பட்டது. இரண்டாம் உலகப் போரின் முடிவில் மே 1945 இல் ஐரோப்பாவில் 3,000 இற்கும் மேற்பட்ட வி-2 கள் ஏவப்பட்டன.
# உர்ஃபி ஜாவெத்

**உர்ஃபி ஜாவெத்** (*Urfi Javed*) (அக்டோபர் 15, 1997) ஓர் இந்திய தொலைக்காட்சி நடிகை மற்றும் சமூக ஊடகங்கள் வாயிலாக பரவலாக அறியப்படுகிறவர். இந்தி திரையுலகில் 2016-ல் இந்தி நாடகத் தொடர் ஒன்றில் அறிமுகமான இவர், *சந்திர நந்தினி* தொடரின் மூலம் பிரபலமானார். அதன் பிறகு தொடர்ச்சியாக சில நாடகத் தொடர்களில் நடித்து வந்த இவர், கடந்த 2021-ம் ஆண்டு இந்தி ஓடிடி தளத்தில் ஒளிபரப்பான, *ஊட்* நிறுவனம் தயாரித்த *பிக் பாஸ்-1* ல் கலந்துகொண்டு மேலும் பிரபலமானார்.
# உர்ஃபி ஜாவெத்

## ஆரம்ப கால வாழ்க்கை

இவர் லக்னோவின் *சிட்டி மாண்டிசோரி பள்ளியில்* தனது கல்வியை முடித்தார் மற்றும் லக்னோவின் *அமிட்டி பல்கலைக்கழகத்தில்* *வெகுஜன தகவல் தொடர்பு* (mass communication) பட்டப்படிப்பை முடித்தார். நடிகையாக பணியாற்றுவதற்கு முன்பு, டெல்லியில் உதவி ஆடை வடிவமைப்பாளராகவும் பணியாற்றினார்.
# உர்ஃபி ஜாவெத்

## தொழில்

ஜாவெத் 2016 முதல் 2017 வரை ஒலிபரப்பான, சோனி தொலைக்காட்சியின் *படே பாய்யா கி துல்ஹனியா* என்ற நகைச்சுவை நாடகத் தொடரில் *அவ்னி பந்த்* என்ற கதாப்பாத்திரத்தில் தோன்றினார். இவர் *ஸ்டார் ப்ளஸின்* *சந்திர நந்தினியில்* *சாயா*வாக நடித்தார். பின்னர், அவர் *ஸ்டார் ப்ளஸின்* *மெரி துர்கா*வில் ஆர்த்தியாக நடித்தார்.
# பாலித்த தெவரப்பெரும

**பாலித்த குமார தெவரப்பெரும** (*Palitha Kumara Thewarapperuma*, ; 3 மே 1960 – 16 ஏப்ரல் 2024) இலங்கை அரசியல்வாதி ஆவார். இவர் 2010 முதல் 2020 வரை களுத்துறை மாவட்ட தேர்தல் தொகுதியின் நாடாளுமன்ற உறுப்பினராக இருந்தவர். இவர் மைத்திரிபால சிறிசேனவின் அரசில் ஒரு துணை அமைச்சராகப் பணியாற்றினார்.
# பாலித்த தெவரப்பெரும

## வாழ்க்கைக் குறிப்பு

தெவரப்பெரும 1960 மே 3 அன்று இலங்கையில் (அப்போது சிலோன் என்று அழைக்கப்பட்டது) பிறந்தார். இவர் களுத்துறை மாவட்டத்தின் மத்துகமை பிரதேசத்தின் உள்ள ஆனந்த சாஸ்த்திரலய தேசிய பாடசாலையில் கற்றார்.  
தெவரப்பெரும மத்துகமை பிரதேச சபையின் ஐக்கிய தேசியக் கட்சி உறுப்பினராக அரசியலில் பிரவேசித்தார். 2002 ஆம் ஆண்டு அந்த சபையின் தலைவராக இருந்தார். சில காலம் களுத்துறை மாவட்டத்தைப் பிரதிநிதித்துவப்படுத்தும் மேற்கு மாகாண சபை உறுப்பினராகவும் இருந்தார்.  
2010 ஆம் ஆண்டு நாடாளுமன்றத்திற்கு பிரவேசித்த நிலையில் 2020 ஆம் ஆண்டு வரை நாடாளுமன்ற உறுப்பினராக பதவி வகித்தார். நல்லாட்சி அரசாங்கத்தின் கீழ் 2015 முதல் 2019 வரை சமூக வலுவூட்டல் துணை அமைச்சர், நிலையான அபிவிருத்தி, வனவிலங்கு மற்றும் பிரதேச அபிவிருத்தி துணை அமைச்சர் மற்றும் உள்துறை, வடமேற்கு மாகாண அபிவிருத்தி மற்றும் கலாசார அலுவல்கள் துணை அமைச்சர் போன்ற பல்வேறு பதவிகளை வகித்துள்ளார்  
தெவரப்பெரும அமிதா நலிங்கனி அமரதுங்கவை மணந்து இரண்டு பிள்ளைகளைப் பெற்றிருந்தார். இவர் பௌத்த மதத்தைச் சேர்ந்தவர்.  
அவர் ஏப்ரல் 16, 2024 அன்று மின்சாரம் தாக்கி இறந்தார்.
# விடத்தல்தீவு சமர்

**விடத்தல்தீவு சமர்** (*Battle of Vidattaltivu*) என்பது இலங்கையின் விடத்தல்தீவு நகரத்தின் மீது இலங்கை இராணுவத்தின் 58 ஆவது படைப் பிரிவினருக்கும் தமிழீழ விடுதலைப் புலிகளுக்கும் இடையில் நடந்த ஒரு சமாரகும். இலங்கை உள்நாட்டுப் போரின் போது நான்காம் ஈழப் போரின் வடக்கு போரின் ஒரு பகுதியாக 2008 சூலை 16 அன்று இந்த சமர் நடந்தது. இந்தச் சமரில் 58 வது படைப்பிரிவின் வெற்றி பெற்றதன் மூலமாக 21 ஆண்டுகள் கழித்து இந்த நகரம் முதன்முதலாக இலங்கை இராணுவத்தின் கட்டுப்பாட்டிற்குள் கொண்டுவரப்பட்டது. இலங்கையின் பாதுகாப்பு அமைச்சின் கூற்றுப்படி, இந்த நகரம் புலிகளின் கடல் நடவடிக்கைகளுக்குப் பயன்படுத்தப்பட்ட முதன்மை தளமாக இருந்தது. மேலும் அவர்களின் தளவாட மையமாகவும் செயல்பட்டது, இராணுவத்தால் இந்த நகரம் கைப்பற்றப்பட்டது என்பது புலிகளுக்கு ஒரு "மோசமான அடி" எனப்பட்டது.
# ஏவுகணைப் பாதுகாப்பு

**ஏவுகணைப் பாதுகாப்பு** என்பது ஒரு முறை, ஆயுதம் அல்லது தொழில்நுட்பம் ஆகும். இது கண்டறிதல், கண்காணித்தல், இடைமறித்தல், தாக்கும் ஏவுகணைகளை அழித்தல் ஆகிய செயற்பாடுகளில் ஈடுபட்டுள்ளது. அணு ஆயுதம் ஏந்திய கண்டம் விட்டு கண்டம் பாயும் ஏவுகணைகளுக்கு எதிரான பாதுகாப்பாகக் கருதப்பட்ட அதன் பயன்பாடு குறுகிய தூர அணுசக்தி அல்லாத தந்திரோபாய, அரங்க ஏவுகணைகளை உள்ளடக்கியதாக விரிவுபடுத்தப்பட்டுள்ளது.  
சீனா, பிரான்ஸ், இந்தியா, ஈரான், இஸ்ரேல், இத்தாலி, உருசியா, தைவான், இங்கிலாந்து, அமெரிக்கா ஆகிய நாடுகள் இத்தகைய வான் பாதுகாப்பு அமைப்புகளை உருவாக்கியுள்ளன.
# செயற்கைக்கோள் எதிர்ப்பு ஆயுதம்

செயற்கைக்கோள் எதிர்ப்பு ஆயுதங்கள் (*anti-satellite weapons*) என்பது உத்தி அல்லது தந்திரோபாய நோக்கங்களுக்காக செயற்கைக்கோள்களை செயலிழக்கச் செய்ய அல்லது அழிக்க வடிவமைக்கப்பட்ட விண்வெளி ஆயுதங்கள் ஆகும். இதுவரை எப்போரிலும் எந்த செயற்கைக்கோள் எதிர்ப்பு ஆயுதங்களும் பயன்படுத்தப்படவில்லை என்றாலும், ஒரு சில நாடுகள் (சீனா, இந்தியா, உருசியா, அமெரிக்க ஐக்கிய நாடுகள்) தங்கள் செயற்கைக்கோள் எதிர்ப்பு ஆயுத திறன்களை நிரூபிக்க தங்கள் சொந்த செயற்கைக்கோள்களை வெற்றிகரமாக சுட்டு வீழ்த்தியுள்ளன. செயலிழந்த செயற்கைக்கோள்களை அகற்றவும் செயற்கைக்கோள் எதிர்ப்பு ஆயுதங்கள் பயன்படுத்தப்பட்டுள்ளன.
# தொலைதூர ஏவுகணை எதிர்ப்பு ஏவுகணை

தொலைதூர ஏவுகணை எதிர்ப்பு ஏவுகணை (*anti-ballistic missile*) என்பது தொலைதூர ஏவுகணைகளை எதிர்கொள்ள வடிவமைக்கப்பட்ட, ஒரு நில வான் ஏவுகணை ஆகும். தொலைதூர ஏவுகணைகள் அணு, இரசாயன, உயிரியல் அல்லது வழக்கமான வெடியுளையை ஒரு தொலைதூர பறப்புப் பாதையில் செலுத்தப் பயன்படுத்தப்படுகின்றன. "தொலைதூர ஏவுகணை எதிர்ப்பு ஏவுகணை" என்பது எந்தவொரு தொலைதூர ஏவுகணை அச்சுறுத்தலையும் இடைமறித்து அழிக்க வடிவமைக்கப்பட்ட ஒரு அமைப்பிற்கான பொதுவான சொல் ஆகும். இருப்பினும், இது கண்டம் விட்டு கண்டம் பாயும் ஏவுகணைகளை எதிர்கொள்ள வடிவமைக்கப்பட்ட முறைக்குப் பயன்படுத்தப்படுகிறது.
# அதிமீயொலி ஆயுதம்

**அதிமீயொலி ஆயுதம்** என்பது ஒலியின் வேகத்தை விட 5 முதல் 25 மடங்கு அல்லதுவினாடிக்கு 1 முதல் 5 மைல்கள் (1.6 முதல் 8.0 கி.மீ./வி) வரையிலான அதிமீயொலிவேகத்தில் பயணிக்கும் திறன் கொண்ட ஆயுதம் ஆகும்.  
அத்தகைய வேகத்திற்குக் கீழேயுள்ள ஆயுதங்கள் குறைஒலிவேகம் அல்லது மீயொலிவேகம் என வகைப்படுத்தப்படும். அதே நேரத்தில் அத்தகைய வேகத்திற்கு மேல் செல்லும்போது, வளிமண்டலத்தின் மூலக்கூறுகள் அயனிமமாகப் பிரிந்து, கட்டுப்பாட்டையும் தகவல்தொடர்பையும் கடினமாக்குகிறது.  
பல வகையான அதிமீயொலி ஆயுதங்கள் உள்ளன:  
1. அதிமீயொலி சறுக்கு வாகனம்
1. அதிமீயொலி சீர்வேக ஏவுகணை
1. அதிவேகத்தை அடைய மீத்திமிசுத்தாரை போன்ற காற்றை சுவாசிக்கும் இயந்திரங்களைப் பயன்படுத்தும் அதிமீயொலி வானூர்தி
1. பீரங்கியால் ஏவப்பட்ட, வழிகாட்டப்பட்ட எறிகணைகளை சுடும் ஆயுதங்கள்
# தெம்பே யானை பூங்கா

**தெம்பே யானை பூங்கா** (*Tembe Elephant Park*) என்பது தென்னாப்பிரிக்காவின் குவாசுலு-நதால் பகுதியிலுள்ள மாபுடாலாந்தில் அமைந்துள்ள 30 012 ஹெக்டேர் பரப்பளவில் அமைந்துள்ள விளையாட்டு இருப்பு ஆகும். இது *என்துமோ* விளையாட்டு வனச்சரகம் அருகில் உள்ளது. இந்த பூங்கா தெம்பே பழங்குடி ஆணையம் மற்றும் ''எசிம்வெலோ வனவிலங்கு பாதுகாப்பு அமைப்பால் உருவாக்கப்பட்டது.  
மபுடாலாந்து மற்றும் தெற்கு மொசாம்பிக் இடையே இடம்பெயர்ந்த யானைகளைப் பாதுகாப்பதற்காக 1983 இல் இது நிறுவப்பட்டது. இந்த யானைகள் மொசாம்பிக்கில் உள்நாட்டுப் போரின் போது வேட்டையாடப்பட்டது. எனவே பூங்கா 1991 இல் மட்டுமே பொதுமக்களுக்கு திறக்கப்பட்டது. இப்போது பூங்காவில் 250 யானைகள் உள்ளன. அவை உலகிலேயே பெரியவை. தெற்கு அரைக்கோளத்தில் வாழும் மிகப்பெரிய யானையான ஐசிலோ 2014 இல் இறந்தது  
இதே குழுவில் இருந்த மேலும் 200 யானைகள் மொசாம்பிக்கில் உள்ள மபுடோ யானைகள் காப்பகத்தில் வாழ்கின்றன. 340 க்கும் மேற்பட்ட பறவை இனங்கள் இந்தப் பூங்காவில் பதிவு செய்யப்பட்டுள்ளன. இந்த பூங்கா உசுத்து- தெம்பே-புட்டி பாதுகாப்புப் பகுதியில் சேர்க்கப்பட உள்ளது.
# ஆஃபினியம் கார்போநைட்ரைடு

## பண்புகள்

HfC<sub>x</sub>N<sub>1−x</sub> பின்வரும் பண்புகளை உடையதாக மதிப்பிடப்பட்டது
- வெப்பக் கடத்துதிறன்
- 19–24 W·m<sup>−1</sup>·K<sup>−1</sup> அறை வெப்பநிலையில்,
- 32–39 W·m<sup>−1</sup>·K<sup>−1</sup> உயர்வெப்பநிலை மற்றும் அதிகரித்த நைட்ரசன் இருப்பு.
- மின்கடத்துதிறன் மற்றும் மின்தடைத்திறன்: (149×10<sup>4</sup>)–(213×10<sup>4</sup>) Ω<sup>−1</sup> மீ<sup>−1</sup>
- நெகிழ்வெல்லை: 2000 பாகை செல்சியசு (3630 பாரங்கீட்டு, 2270 கெல்வின்)
- இணைவு வெப்பம்:150கிலோயூல்/மோல் (36கிலோகலோரி/மோல்)
- வளைவு வலிமை:
- 638 ± 28 மெகா பாசுக்கல் அறை வெப்பநிலையில்,
- 324 மெகா பாசுக்கல் 1000 பாகை செல்சியசு வெப்பநிலையில்,
- 139 மெகா பாசுக்கல் 1600 பாகை செல்சியசு வெப்பநிலையில்,
- 100 மெகா பாசுக்கல் 2000 பாகை செல்சியசு வெப்பநிலையில்,
- முறிவுக்கடினத்தன்மை:6.73 ± 0.07 மெகாபாசுக்கல் மீ<sup>1/2</sup>, 4.7 ± 0.3 மெகாபாசுக்கல் மீ<sup>1/2</sup>
- விக்கர்சு கடினத்தன்மை:19.08 கிகாபாசுக்கல் (2,767,000 சதுர அங்குலத்திற்கு பவுண்டுகள்), 21.3 ± 0.55 கிகாபாசுக்கல் (3,090,000 சதுர அங்குலத்திற்கு பவுண்டுகள்)
# அணிச்சல் எண்

வடிவத்திலும் அமைகின்றன.]]
கணிதத்தில் **அணிச்சல் எண்** அல்லது **கேக் எண்** (*cake number*) என்பது, ஒரு முப்பரிமாண கனசதுரத்தைச் சரியாக *n* தளங்களைக்கொண்டு பிரிக்கக்கூடிய பகுதிகளின் அதிகபட்ச எண்ணிக்கையைக் குறிக்கும் எண்ணாகும். இவ்வெண், *C<sub>n</sub>* எனக் குறிக்கப்படுகிறது. பிரிக்கப்படும் ஒவ்வொரு பகுதியும், கனசதுர வடிவ அணிச்சல் ஒன்றை கத்தியால் வெட்டக் கிடைக்கும் துண்டுகளை ஒத்தமையும் என்பதால் இந்த எண் அணிச்சல் எண் என அழைக்கப்படுகிறது. அணிச்சல். சோம்பேறி உணவுவழங்குவோனின் தொடர்வரிசைக்கு ஒத்த முப்பரிமாண எண்ணாக அணிச்சல் எண் அமைகிறது.  
எனில், *C<sub>n</sub>* இன் மதிப்புகள்:
: .
# அணிச்சல் எண்

## வாய்பாடு

:*n* இன் தொடர் பெருக்கம் *n*!]];
:ஈருறுப்புக் குணகங்கள்: <math>{n \choose k} = \frac{n!}{k!(n-k)!},</math>
:கனசதுரத்தை வெட்டும் தளங்களின் எண்ணிக்கை: *n* எனில்,  
*n*-வது அணிச்சல் எண் கீழ்வரும் வாய்பாட்டால் தரப்படுகிறது:
:<math>C_n = {n \choose 3} + {n \choose 2} + {n \choose 1} + {n \choose 0} = \tfrac{1}{6}\!\(n^3 + 5n + 6\) = \tfrac{1}{6}(n+1)\(n(n-1) + 6\).</math>
# அணிச்சல் எண்

## பண்புகள்

- சோம்பேறி உணவுவழங்குவோனின் தொடர்வரிசைக்கு ஒத்த முப்பரிமாண எண்ணாக அணிச்சல் எண் அமைகிறது.
மேலும், அடுத்தடுத்த இரு அணிச்சல் எண்களின் வித்தியாசங்கள், சோம்பேறி உணவுவழங்குவோனின் தொடர்வரிசையில் அமைகின்றன.
:{|
! !! 0 !! 1 !! 2 !! 3
!| !! Sum
|-
!|1
| 1 || — || — || — || 1
|-
!|2
| 1 || 1 || — || — || 2
|-
!|3
| 1 || 2 || 1 || — || 4
|-
!|4
| 1 || 3 || 3 || 1 || 8
|-
!|5
| 1 || 4 || 6 || 4 || 15
|-
!|6
| 1 || 5 || 10 || 10 || 26
|-
!|7
| 1 || 6 || 15 || 20 || 42
|-
!|8
| 1 || 7 || 21 || 35 || 64
|-
!|9
| 1 || 8 || 28 || 56 || 93
|-
!|10
| 1 || 9 || 36 || 84 || 130
|}
# மலாயாவின் ஐக்கிய இராச்சிய உயர் ஆணையர்கள்

**மலாயாவின் ஐக்கிய இராச்சிய உயர் ஆணையர்** அல்லது **மலாயா கூட்டமைப்பு மாநிலங்களுக்கான உயர் ஆணையர்** ஆங்கிலம்: *High Commissioner for the Federated Malay States*; மலாய்: *Pesuruhjaya Tinggi Negeri-negeri Melayu Bersekutu*) எனும் பதவி 1896 இல், உருவாக்கப்பட்டது. மலாயாவின் உயர் ஆணையர் என்பவர் மலாயா கூட்டமைப்பு மாநிலங்களின் பிரித்தானிய அரசாங்கப் பிரதிநிதியாகச் செயல்பட்டார்.  
மலாயா கூட்டமைப்பு மாநிலங்கள் (*Federated Malay States*) என்பது 1896-ஆம் தொடங்கி 1946-ஆம் ஆண்டு வரையில், தீபகற்ப மலேசியாவின் சிலாங்கூர், பேராக், நெகிரி செம்பிலான், பகாங் மாநிலங்களின் கூட்டமைப்பு ஆகும். அந்த நான்கு மாநிலங்களும் பிரித்தானிய மலாயா நிர்வாகத்தின் கீழ் பாதுகாக்கப்பட்ட மாநிலங்களாக இருந்தன.
# மலாயாவின் ஐக்கிய இராச்சிய உயர் ஆணையர்கள்

## பொது

மலாயாவின் ஐக்கிய இராச்சிய உயர் ஆணையரின் அதிகாரப்பூர்வ இல்லம் மன்னர் மாளிகை என அழைக்கப்பட்டது. இது இப்போது கார்கோசா செரி நெகாரா என்ற தங்கும் விடுதியின் ஒரு பகுதியாக உள்ளது. உயர் ஆணையரின் மாளிகை கோலாலம்பூர் பெர்தானா தாவரவியல் பூங்காவில் இருந்தது.  
அந்த நேரத்தில் கோலாலம்பூர் மாநகரம், மலாயா கூட்டமைப்பு மாநிலங்களின் தலைநகராக இருந்தது. உயர் ஆணையரின் மாளிகை, அரச பிரமுகர்கள் மற்றும் சிறப்பு விருந்தினர்களுக்கு ஒரு முக்கிய இடமாக செயல்பட்டது.
# மலாயாவின் ஐக்கிய இராச்சிய உயர் ஆணையர்கள்

## பொது

### இசுதானா சிங்கப்பூர்

நீரிணை குடியேற்றங்களின் ஆளுநர், அந்தக் காலக்கட்டத்தில், மலாயாவின் ஐக்கிய இராச்சிய உயர் ஆணையரின் அலுவலகத்தில் தனியான ஒரு நிர்வாகப் பொறுப்பில் இருந்து வந்தார். ஆளுநரின் அதிகாரப்பூர்வ இல்லம் சிங்கப்பூரில் இருந்தது. அந்த நேரத்தில் காலனிய சிங்கப்பூர், நீரிணை குடியேற்றங்களின் தலைநகராகவும் இருந்தது.  
நீரிணை குடியேற்றங்களின் ஆளுநர் மாளிகை, அரசு மாளிகை என்று அழைக்கப்பட்டது. இப்போது அது சிங்கப்பூர் குடியரசுத் தலைவரின் அதிகாரப்பூர்வ இல்லமான இசுதானா சிங்கப்பூர் என்று அழைக்கப்படுகிறது.
# மலாயாவின் ஐக்கிய இராச்சிய உயர் ஆணையர்கள்

## பொது

### மலாயா ஒன்றியம்

பெர்லிஸ், கெடா, கிளாந்தான், திராங்கானு, மற்றும் ஜொகூர் ஆகிய ஐந்து மாநிலங்களும் மலாயா கூட்டமைப்பில் சேரா மாநிலங்கள் என்று அழைக்கப்பட்டன. இந்த மாநிலங்களில் பிரித்தானிய அரசாங்கம் ஓர் ஆலோசகரால் பிரதிநிதிக்கப்பட்டது.  
நீரிணை குடியேற்றங்கள் 1946-இல் கலைக்கப்பட்டது. சிங்கப்பூர் அதன் சொந்த உரிமை அடிப்படையில், தனித்த நிலையிலான முடியாட்சி காலனி ஆனது. மீதமுள்ள இரு நீரிணை குடியேற்றப் பகுதிகள்; (அதாவது பினாங்கு மற்றும் மலாக்கா) ஆகிய இரு பகுதிகளும் பெர்லிஸ், கெடா, கிளாந்தான், திராங்கானு மற்றும் ஜொகூர் ஆகிய மாநிலங்களுடன் இணைக்கப்பட்டு மலாயா ஒன்றியம் எனும் புதிய அமைப்பாக உருவாக்கம் கண்டன..  
கூட்டாட்சி மலாய் மாநிலங்களான பெர்லிஸ், கெடா, கிளாந்தான், திராங்கானு மற்றும் ஜொகூர் ஆகிய மாநிலங்களில் உள்ள பூர்வீக ஆட்சியாளர்கள் தங்கள் அதிகாரத்தை ஐக்கிய இராச்சியத்திற்கு விட்டுக் கொடுத்தனர். இதனால் இந்தப் பிரதேசங்கள் பிரித்தானிய காலனிகளாக மாறின. மலாயா ஒன்றியம் எனும் புதிய முடியாட்சி காலனிக்கு ஓர் ஆளுநர் தலைமை தாங்கினார். அவர்தான் மலாயாவின் ஐக்கிய இராச்சிய உயர் ஆணையர் ஆவார்.
# மலாயாவின் ஐக்கிய இராச்சிய உயர் ஆணையர்கள்

## விளக்கம்

### மலாயா கூட்டமைப்பு மாநிலங்கள்

- மலாயா கூட்டமைப்பு மாநிலங்கள்
(*Federated Malay States*) (**FMS**) - (*Protectorate States*)
1. சிலாங்கூர்
1. பேராக்
1. நெகிரி செம்பிலான்
1. பகாங்
# மலாயாவின் ஐக்கிய இராச்சிய உயர் ஆணையர்கள்

## விளக்கம்

### மலாயா கூட்டமைப்பில் சேரா மாநிலங்கள்

- மலாயா கூட்டமைப்பில் சேரா மாநிலங்கள்
(*Unfederated Malay States*) - (*Protected States*)
1. ஜொகூர்
1. கெடா
1. கிளாந்தான்
1. பெர்லிஸ்
1. திராங்கானு
# மலாயாவின் ஐக்கிய இராச்சிய உயர் ஆணையர்கள்

## விளக்கம்

### நீரிணைக் குடியேற்ற மாநிலங்கள்

- நீரிணைக் குடியேற்ற மாநிலங்கள்
(*Straits Settlements*) (*Crown Colony States*)
1. மலாக்கா
1. பினாங்கு
1. சிங்கப்பூர்
# மலாயாவின் ஐக்கிய இராச்சிய உயர் ஆணையர்கள்

## உயர் ஆணையர்கள் மற்றும் ஆளுநர்களின் பட்டியல்

| * | தோற்றம் | பெயர் | பணிக்காலம் |
| --- | --- | --- | --- |
| **மலாயா கூட்டமைப்பு மாநிலங்களின் உயர் ஆணையர்** (1896–1946)'' |  |  |  |
| <span>**மலாயாவில் சப்பானிய ஆக்கிரமிப்பு**</span>''
(31 சனவரி 1942 முதல் ஆகஸ்டு 15, 1945 வரை) |  |  |  |
| **' <span>**பிரித்தானிய மலாயாவில் இராணுவ நிருவாகம்'''</span> (15 ஆகஸ்டு 1945 – 30 மார்ச் 1946) |  |  |  |
| **மலாயா ஒன்றியத்தின் ஆளுநர்** (1946-1948) (1946–1948) |  |  |  |
| **மலாயா உயர் ஆளுநர்** (1948–1957) |  |  |  |
# இப்ராகிம் பூங்கா

**இப்ராகிம் பூங்கா** (Ibrahim Park) இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டத்திலுள்ள திருச்சிராப்பள்ளி நகரின் மையப் பகுதியில் உருவாக்கப்பட்டுள்ள மக்கள் பயன்பாட்டிற்கான ஒரு பூங்காவாகும். 1928 ஆம் ஆண்டு முதல் 1931 ஆம் ஆண்டு வரை திருச்சிராப்பள்ளி நகராட்சியின் தலைவராக பதவியிலிருந்த எம். கே. முகம்மது இப்ராகிம் ராவுத்தர் பொதுமக்கள் பயன்பாட்டிற்கு, தானமாகக் கொடுத்த இந்த இடத்தில் பூங்கா கட்டப்பட்டு, அவரது நினைவாக 'இப்ராகிம் பூங்கா' என, பெயர் சூட்டப்பட்டது.
# இப்ராகிம் பூங்கா

## அமைவிடம்

திருச்சிராப்பள்ளியில் என்ற புவியியல் ஆள்கூறுகள் கொண்டு இப்பூங்கா உருப்பெற்றுள்ளது. வணிகம் சார்ந்த சூழல் மிகுந்த மேலப்புலிவார் சாலையில் பூங்கா அமைந்துள்ளது.
# இப்ராகிம் பூங்கா

## நிருவாகம்

திருச்சிராப்பள்ளி மாநகராட்சியால் பூங்கா நிருவகிக்கப்படுகிறது.
# வருமானம் மற்றும் செல்வத்தின் மறுபகிர்வு

**வருமானம் மற்றும் செல்வத்தின் மறுபகிர்வு** (*Redistribution of income and wealth*) என்பது வருமானம் மற்றும் அசையும் சொத்துக்கள், அசையா சொத்துகளை சில நபரிடம் இருந்து பிற நபர்களுக்கு பகிர்ந்து அளிக்கும் முறையாகும். வருமானம் மற்றும் செல்வத்தின் மறுபகிர்வு என்பது சட்ட விதிகளின் மூலம் வரிவிதிப்பு, பொதுநலன், பொதுச் சேவைகள், நிலச்சீர்திருத்தம், பணவியல் கொள்கைகள், சொத்துப் பறிமுதல், விவாகரத்து அல்லது சித்திரவதைச் சட்டம் போன்ற சமூகப் கட்டமைப்பு முறையின் மூலம் சில தனிநபர்களிடமிருந்து வருமானம் மற்றும் அசையும் சொத்துகள் அசையா சொத்துக்களை பகிர்ந்தளிக்கும் முறையை குறிக்கிறது. இந்த சொல் பொதுவாக தேர்ந்தெடுக்கப்பட்ட நபர்களுக்கு இடையே இல்லாமல் பொருளாதாரம் முழுவதும் மறுபகிர்வு செய்வதைக் குறிக்கிறது.
# வருமானம் மற்றும் செல்வத்தின் மறுபகிர்வு

## வரலாறு

பண்டைய காலங்களில், *அரண்மனை பொருளாதாரம்* என்ற பெயரில் மறுபகிர்வு நடைமுறையில் இருந்தது.
# வருமானம் மற்றும் செல்வத்தின் மறுபகிர்வு

## பொருளாதார அமைப்பின் பங்கு

பல்வேறு வகையான பொருளாதார அமைப்புகள், அவற்றின் ஆரம்ப மறுபகிர்வு எவ்வளவு சமமற்றவை என்பதைப் பொறுத்து, வருமானத்தை மறுபகிர்வு செய்வதை நோக்கமாகக் கொண்ட பல்வேறு அளவிலான இடையூறுகளைக் கொண்டுள்ளன.  
தடையற்றச்சந்தை (Free-market) முதலீட்டாளர்களின் பொருளாதாரம் அதிக அளவு வருமான மறுபகிர்வுகளைக் கொண்டுள்ளன.  
இருப்பினும், ஜப்பானின் அரசாங்கம் மிகக் குறைவான மறுபகிர்வில் ஈடுபட்டுள்ளது, ஏனெனில் அதன் ஆரம்ப ஊதிய விநியோகம் மேற்கத்திய பொருளாதாரங்களை விட மிகவும் சமமாக உள்ளது.  
அதே போல், முன்னாள் சோவியத் யூனியன் மற்றும் கிழக்குப் பகுதியின் சமூகவுடைமைவாதிகள் (Socialist) திட்டமிடப்பட்ட பொருளாதாரங்கள், தனியாரின் மூலதனம் மற்றும் நிலவருமானம் கட்டுப்படுத்தப்பட்டதால், மிகக் குறைவான வருமான மறுபகிர்வுகளைக் கொண்டிருந்தன.  
விரும்பிய திறமையான வருவாய் மற்றும் வளங்களின் மறுபகிர்வை அடைவதற்கு
மேற்கூறிய, திருப்தி அளிக்கிற பல்வேறு பொருளாதார மாதிரிகள் மற்றும் அனுமானங்கள் இருப்பினும், அரசாங்கத்தின் ஒரே வழி முதலில் வருவாய் விநியோகத்தை மாற்றியமையதாகும்.
# வருமானம் மற்றும் செல்வத்தின் மறுபகிர்வு

## மறுபகிர்வு பற்றிய பார்வைகள் எவ்வாறு உருவாகிறது

ஒரு நபர் இருக்கும் சூழல், மறுபகிர்வு கொள்கைகள் மீதான அவர்களின் பார்வையை பாதிக்கலாம். எடுத்துக்காட்டாக, அமெரிக்கர்கள் மற்றும் ஐரோப்பியர்கள் இருவரும் மேற்கத்திய நாகரீகத்தைப் பின்பற்றுபவர்களாக இருந்த போதிலும், மறுபகிர்வு கொள்கைகளில் ஒரே மாதிரியான கருத்துக்களைக் கொண்டிருக்கவில்லை.
# வருமானம் மற்றும் செல்வத்தின் மறுபகிர்வு

## வளரும் நாடுகளில் சமத்துவமின்மை

1970 களின் முற்பகுதியில் பல வளரும் நாடுகளுக்குள் அதிக சமத்துவமின்மை இருப்பது, தொடர்ந்து வறுமையுடன் இருப்பது கவனத்தை ஈர்க்கத் தொடங்கியது.
# வருமானம் மற்றும் செல்வத்தின் மறுபகிர்வு

## மறுவிநியோகத்தின் நவீன வடிவங்கள்

செல்வத்தின் மறுபகிர்வு மற்றும் அதன் நடைமுறைப்படுத்தும் முறை என்பது சமூக விதிமுறைகளில் மாற்றம் கொண்டு வருதல், அரசியல் மற்றும் கலாச்சாரத்தின் தொடர்ச்சியான பரிணாம வளர்ச்சி ஆகியவைகளை உள்ளடக்கியதாக இருக்கிறது.  
வளர்ந்த நாடுகளில் வருமான சமத்துவமின்மை என்பது கடந்த சில ஆண்டுகளாக விவாதத்திற்குறிய பிரச்சினையாக மாறியுள்ளது.
# வருமானம் மற்றும் செல்வத்தின் மறுபகிர்வு

## நோக்கங்கள்

வருமான மறுபங்கீட்டின் நோக்கங்கள் பொருளாதார ஸ்திரத்தன்மை மற்றும் சமூகத்தின் குறைந்த பணக்கார உறுப்பினர்களுக்கான வாய்ப்பை அதிகரிப்பதாகும்.
# விக்கிப்பீடியா:விக்கித்திட்டம் பள்ளிகள்

**விக்கித்திட்டம் பள்ளிகள்** (WikiProject Schools) பக்கங்கள் சிறந்த பள்ளிக் கட்டுரைகளை உருவாக்க உங்களுக்கு உதவும். இந்தத் திட்டம் பள்ளிகள், கல்வி மாவட்டங்கள், கல்வி நிறுவனங்கள் பற்றிய அனைத்துக் கட்டுரைகளையும் உள்ளடக்கியது.
# விக்கிப்பீடியா:விக்கித்திட்டம் பள்ளிகள்

## திட்ட இலக்குகள்

இந்தத் திட்டம் பள்ளி தொடர்பான கட்டுரைகளின் தரத்தை மேம்படுத்துவதை நோக்கமாகக் கொண்டுள்ளது. இந்தத் திட்டத்தின் வரம்பிற்குள் உள்ள கட்டுரைகள் குறுங்கட்டுரைகளைக் காட்டிலும் அதிகமானதாகவும் சிறப்புக் கட்டுரைகள் அளவிற்குத் தரமுயர்த்தப்படுதலும் முக்கிய நோக்கமாகும்.  
அவற்றின் இயல்பின்படி, பள்ளிக் கட்டுரைகள் பெரும்பாலும் காழ்ப்புணர்ச்சி மற்றும் விளம்பர உரிமைகோரல்களுக்கு இலக்காகின்றன. பொருத்தமற்ற, ஆதாரமற்ற உள்ளடக்கத்தை அகற்றுவதில் பயனர்கள் முடிந்தவரை உதவியாக இருக்கும்படி கேட்டுக் கொள்ளப்படுகிறார்கள்.
# விக்கிப்பீடியா:விக்கித்திட்டம் பள்ளிகள்

## கட்டுரை ஆலோசனை, குறிப்பிடத்தக்கமை

விக்கிப்பீடியா:விக்கித்திட்டம் பள்ளிகள்/கட்டுரை ஆலோசனைகளில் உள்ள வழிகாட்டுதல்கள் பள்ளிக் கட்டுரைகளில் என்ன இருக்க வேண்டும் என்பதை விளக்குகிறது பரிந்துரைக்கப்பட்ட பொதுவான பக்க அமைப்பை வழங்குகிறது. இந்த வழிகாட்டுதல்கள் பயனர்கள் பின்பற்ற ஊக்குவிக்கப்படுவதோடு ஆலோசனைகளை வழங்குகின்றன.
# விக்கிப்பீடியா:விக்கித்திட்டம் பள்ளிகள்

## ஒருங்கிணைப்பாளர்கள்

1. Sridhar G
# விக்கிப்பீடியா:விக்கித்திட்டம் பள்ளிகள்

## பங்கேற்பாளர்கள்

புதிய பயனர்கள் வரிசைப்படி மேலிருந்து கீழாக தங்களது பெயர்களை <code></code> இடப் பரிந்துரைக்கப்படுகிறார்கள்.
# விக்கிப்பீடியா:விக்கித்திட்டம் பள்ளிகள்

## உருவாக்க வேண்டிய கட்டுரைகள்

- இந்தியாவில் பள்ளிகள் (200 கட்டுரைகள்)
- கலைச் சொல்லியல் (65 கட்டுரைகள்)
- தேர்வுகள் (97 கட்டுரைகள்)
# பிரகாஷ் ஜாதவ்

**பிரகாஷ் ஆர் ஜாதவ்** (Prakash R Jadhav) நாக்பூர் மாவட்டத்தைச் சேர்ந்த சிவசேனா அரசியல்வாதி ஆவார். இவர் இந்தியாவின் 14-ஆவது மக்களவை உறுப்பினராக இருந்தார். சுபோத் மோஹிதே மக்களவை உறுப்பினர் பதவியிலிருந்தும் மற்றும் சிவசேனா கட்சியை விட்டும் விலகி காங்கிரசில் இணைந்த பிறகு, சிவசேனா அரசியல் கட்சியின் உறுப்பினராக ராம்டெக் தொகுதியை பிரதிநிதித்துவப்படுத்தினார்.
# பிரகாஷ் ஜாதவ்

## வகித்த பதவிகள்

- 2007: 14வது மக்களவைக்கு தேர்ந்தெடுக்கப்பட்டார்
- 2018: நாக்பூர் தலைவராக நியமிக்கப்பட்டார், சிவசேனா
# ஆர்எஸ்-28 சர்மட்

**ஆர்எஸ்-28 சர்மட்** (*RS-28 Sarmat*, நேட்டோ அறிக்கையிடல் பெயர்: *SS-X-29* அல்லது *SS-X-30*) என பெரும்பாலும் ஊடகங்களில் சாத்தான் II என்று குறிப்பிடப்படும் இது மூன்று நிலைகள் கொண்ட மேக்யேவ் ஏவூர்தி வடிவமைப்பு பணியகத்தினால் தயாரிக்கப்பட்ட, உருசிய களஞ்சிய அடிப்படையிலான, திரவ-எரிபொருள், அதிமீயொலி சறுக்கு வாகன திறன், பகுதியளவு சுற்றுப்பாதை குண்டுவீச்சு அமைப்பு திறன் கொண்ட அதி பாரிய கண்டம் விட்டு கண்டம் பாயும் ஏவுகணை ஆகும். இது உருசியாவின் ஆயுதக் களஞ்சியத்தில் உள்ள சோவியத் கால ஆர்-36எம் கண்டம் விட்டு கண்டம் பாயும் ஏவுகணைகளை மாற்றும் நோக்கத்துடன் உருவாக்கப்பட்டவை.  
ஏவுகணை அதிகாரப்பூர்வமாக செப்டம்பர் 2023 இல் போர் சேவையில் நுழைந்ததுடன், இது உலகின் மிக நீண்ட தூர, மிகவும் சக்திவாய்ந்த கண்டம் விட்டு கண்டம் பாயும் ஏவுகணை அமைப்பாகும்.
# விக்கிப்பீடியா:குறிப்பிடத்தக்கமை (அமைப்பு, நிறுவனங்கள்)

ஒரு நிறுவனம் (வணிக அல்லது வேறு) அல்லது அதன் சேவைகள் விக்கிப்பீடியாவில் எழுதும் அளவிற்குக் குறிப்பிடத்தக்கதா என்பதைத் தீர்மானிக்க இந்தப் பக்கம் உதவலாம். இந்த வழிகாட்டுதலின் நோக்கம், இலாப நோக்கற்ற கல்வி நிறுவனங்கள், மதங்கள் அல்லது பிரிவுகள் மற்றும் விளையாட்டுக் குழுக்களைத் தவிர்த்து, ஒரு நோக்கத்திற்காக ஒன்றாக ஒழுங்கமைக்கப்பட்ட அனைத்து குழுக்களையும் உள்ளடக்கியது  
சுருக்கமாகச் சொன்னால், ஒரு அமைப்பு என்பது ஒரு நோக்கத்திற்காக ஒன்றுக்கு மேற்பட்ட நபர்களைக் கொண்ட குழுவாகும். இதில் தொண்டு நிறுவனங்கள், அரசியல் கட்சிகள், மருத்துவமனைகள், நிறுவனங்கள், ஆர்வமுள்ள குழுக்கள், சமூகச் சங்கங்கள், நிறுவனங்கள், கூட்டாண்மைகள், உரிமையாளர்கள், இலாப நோக்கற்ற கல்வி நிறுவனங்கள் அல்லது நிறுவனங்கள் போன்ற வணிக மற்றும் வணிக சாராத நடவடிக்கைகள் அடங்கும்.  
குடும்பங்கள், பொழுதுபோக்கு குழுக்கள், இணை ஆசிரியர்கள், இணை கண்டுபிடிப்பாளர்கள் போன்ற நெருங்கிய தொடர்புடைய நபர்களின் சிறிய குழுக்களை இந்த வழிகாட்டுதல் உள்ளடக்காது. அதற்கு விக்கிப்பீடியா:குறிப்பிடத்தக்கவர் என்பதனைக் காண்க.
# விக்கிப்பீடியா:குறிப்பிடத்தக்கமை (அமைப்பு, நிறுவனங்கள்)

## சரிபார்க்கக்கூடிய சான்றுகளின் அடிப்படையில் முடிவுகள்

விக்கிப்பீடியா:நம்பகமான மூலங்கள் அடிப்படையில் ஒரு நிறுவனம் அல்லது அதன் தயாரிப்புகளானது விக்கிப்பீடியாவில் தனித்த கட்டுரையாக உருவாக்கும் அளவிற்கு தகுதியானதாக இருக்க வேண்டும்.
# விக்கிப்பீடியா:குறிப்பிடத்தக்கமை (அமைப்பு, நிறுவனங்கள்)

## சரிபார்க்கக்கூடிய சான்றுகளின் அடிப்படையில் முடிவுகள்

### உள்ளார்ந்த குறிப்பிடத்தக்கமை இல்லை

எந்தவொரு நிறுவனமும் உள்ளார்ந்த/இயல்பிருப்பு குறிப்பிடத்தக்கமை கொண்டதாக கருதப்படவில்லை. பள்ளிகள் உட்பட எந்த வகையான அமைப்பாக இருந்தாலும், எந்த நிறுவனத்திற்கும் இதில் விலக்கு அளிக்கப்படவில்லை . தனிப்பட்ட அமைப்பு சுயாதீன/மூன்றாம் தர ஆதாரங்களில் இருந்து எந்த அறிவிப்பையும் பெறவில்லை என்றால், அது குறிப்பிடத்தக்கது அல்ல. **குறிப்பிடத்தக்கமை என்பது ஒரு நிறுவனம் என்பது பரவலாக அறியப்படுவது,முக்கியமானது என்பதால் அல்ல.** முதன்மை/ சுயாதீன ஆதாரங்கள் இல்லாத போது ஒரு பயனர் மட்டும் அந்த நிறுவனம் மிகவும் முக்கியமானது என கருதுவதால் குறிப்பிடத்தகுந்ததாக அங்கீகரிக்கப்படாது.
# விக்கிப்பீடியா:குறிப்பிடத்தக்கமை (அமைப்பு, நிறுவனங்கள்)

## சரிபார்க்கக்கூடிய சான்றுகளின் அடிப்படையில் முடிவுகள்

### பரம்பரை குறிப்பிடத்தக்க தன்மை இல்லை

ஒரு குறிப்பிடத்தக்க நபர் அல்லது நிகழ்வு அதனுடன் தொடர்புடையதாக இருப்பதால் மட்டுமே ஒரு அமைப்பு/நிறுவனம் குறிப்பிடத்தக்கதாக கருதப்படுவது இல்லை. ஒரு நிறுவனம் குறிப்பிடத்தக்க துணை நிறுவனங்களை வைத்திருப்பதால் மட்டும் குறிப்பிடத்தக்கது அல்ல. அமைப்பு அல்லது நிறுவனமே குறிப்பிடத்தக்கதாகக் கருதப்படுவதற்கு நம்பகமான சுயாதீன ஆதாரங்களில் விவாதிக்கப்பட்டிருக்க வேண்டும். எடுத்துக்காட்டுகள்: ஒரு குறிப்பிடத்தக்க நபர் ஒரு உணவகத்தை வாங்கினால், உணவகம் அதன் உரிமையாளரிடமிருந்து குறிப்பிடத்தக்க தன்மையை "மரபுரிமையாக" பெறாது. ஒரு குறிப்பிடத்தக்க நபர் ஒரு நிறுவனத்தில் சேர்ந்தால், அந்த அமைப்பு அதன் உறுப்பினரிடமிருந்து குறிப்பிடத்தக்க தன்மையை "பரம்பரையாக" பெறாது.
# விக்கிப்பீடியா:குறிப்பிடத்தக்கமை (அமைப்பு, நிறுவனங்கள்)

## முதன்மை அளவுகோல்கள்

ஒரு நிறுவனம், கூட்டு நிறுவனம், அமைப்பு, குழு, தயாரிப்பு அல்லது சேவையானது **, அந்த விஷயத்தைச் சாராத பல நம்பகமான இரண்டாம் நிலை ஆதாரங்களில் குறிப்பிடத்தக்க** உள்ளடக்கங்களைக் கொண்டிருந்தால் அது **குறிப்பிடத்தக்கதாகக்** கருதப்படுகிறது.  
இந்த அளவுகோல்கள், பொதுவான குறிப்பிடத்தக்க வழிகாட்டுதலைப் பின்பற்றுகின்றன. இதன்மூலம், விளம்பரத்திற்காக விக்கிப்பீடியாவை தவறாகப் பயன்படுத்துவதில் உள்ள சில பொதுவான சிக்கல்களைத் தீர்க்கலாம். எனவே, ஒரு கட்டுரையில் ஏற்றுக்கொள்ளக்கூடிய குறிப்புகளாக அனுமதிக்கப்படும் மூலங்களைக் காட்டிலும் குறிப்பிடத்தக்க தன்மையை நிறுவப் பயன்படுத்தப்படும் மூலங்களுக்கு முக்கியத்துவம் அளிக்கப்படுகிறது.